
ROMÂNIA
JUDEŢUL BACĂU
ORAŞUL BUHUŞI
CONSILIUL LOCAL


PROIECT DE HOTĂRÂRE
[bookmark: _Hlk242778926]privind aprobarea Studiului de Fezabilitate, a indicatorilor tehnico-economici,
 precum și a Planului anual de evoluție a taxei de salubrizare aferente proiectului 
 „Extinderea sistemului de management integrat al deșeurilor în județul Bacău”

Consiliul Local Buhuşi, jud.Bacău, întrunit în ședință ordinară/extraordinară din data de __________;
- Luând în considerare prevederile Legii serviciilor comunitare de utilități publice nr. 51/2006,  republicată, cu modificările și completările ulterioare, ale Legii serviciului de salubrizare a localităților nr. 101/2006, republicată, cu modificările și completările ulterioare, ale art. 44 alin. (1) din Legea privind finanțele publice locale nr. 273/2006, cu modificările și completările ulterioare, ale Hotărârii Guvernului României nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor / proiectelor de investiții finanțate din fonduri publice, cu modificările și completările ulterioare, ale Ghidului solicitantului - Condiții de accesare a finanțării pentru proiecte noi în sectorul deșeurilor, Prioritatea 1 - Dezvoltarea infrastructurii de apă și apă uzată și tranziția la o economie circulară, Obiectivul Specific RSO 2.6. - Promovarea tranziției la o economie circulară și eficientă din punct de vedere al utilizării resurselor (Fondul de Coeziune), Acțiunea 1.3 - Gestionarea eficientă a deșeurilor în vederea accelerării tranziției spre economia circulară, pentru a îndeplini cerințele directivelor de mediu, aprobat prin Ordinul ministrului investițiilor și proiectelor europene nr. 6641/29.10.2024, cu modificările și completările ulterioare, precum și prevederile Statutului Asociației de Dezvoltare Intercomunitară pentru Salubrizare Bacău;
-Având în vedere adresa Consiliului Județean Bacău nr. 27700 din 12.10.2026, înregistrată la Primăria Buhuși sub nr. 37446 din 12.10.2026;
-Văzând Referatul de aprobare al Primarului orașului Buhuși nr. 37511 din 13.10.2026, Raportul nr. 37509 din 13.10.2026 al Comp. Protecția Mediului, precum și avizele comisiilor de specialitate ale Consiliului Local al orașului Buhuși;
-   Legea nr. 52/2003 privind transparența decizională în administrația publică, republicată, cu modificările și completările ulterioare;
[bookmark: _GoBack]-   Anunțul nr. 37514 din 13.10.2026 referitor la elaborarea unui proiect de act normativ;
- art 8 și art. 9 din Carta Europeană a autonomiei locale, adoptată la Strasburg la 15 octombrie 1985, ratificată prin Legea nr. 199/1997;
	În temeiul prevederilor art. 129 alin. (2) lit. d) și alin. (7) lit. n), art. 132 și art. 139 alin. (1) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare,
SE PROPUNE:

Art.1. Se aprobă Studiul de Fezabilitate aferent proiectului „Extinderea sistemului de management integrat al deșeurilor în județul Bacău”, conform Anexei 1, care face parte integrantă din prezentul proiect de hotărâre.
Art.2. Se aprobă Indicatorii tehnico-economici pentru proiectul „Extinderea sistemului de management integrat al deșeurilor în județul Bacău”, conform Anexei 2, care face parte integrantă din prezentul proiect de hotărâre.
Art.3. Se aprobă Planul anual de evoluție a taxei de salubrizare pentru proiectul „Extinderea sistemului de management integrat al deșeurilor în județul Bacău”, conform Anexei 3, care face parte integrantă din prezentul proiect de hotărâre.
Art.4. Consiliul Local al orașului Buhuși, în calitate de autoritate administrativă autonomă deliberativă a asociatului în Asociația de Dezvoltare Intercomunitară pentru Salubrizare Bacău, acordă mandat special reprezentantului său legal în Adunarea Generală a Asociației să voteze „PENTRU”, în conformitate cu prevederile art. 1, art. 2 si art. 3 din prezenta hotărâre, în Adunarea Generală a Asociației.
Art. 5. Prezenta hotărâre poate fi contestată în termen de 30 de zile la instanţa de contencios administrativ competentă, în condițiile Legii nr. 554/2004 – legea contenciosului administrativ, modificată și completată
Art.6. Prezenta hotărâre se comunică reprezentantului legal al orașului în Adunarea Generală a Asociației de Dezvoltare Intercomunitară pentru Salubrizare Bacău, Consiliului Județean Bacău, Asociației de Dezvoltare Intercomunitară pentru Salubrizare Bacău, Prefectului Județului Bacău și va fi făcută publică în condițiile legii.

       INIȚIATOR,
PRIMARUL ORAȘULUI BUHUȘI
             VASILE ZAHARIA


